
Nr.  8286/1/17.05.2024
													
Referat de aprobare 
privind modificarea Hotărârii Consiliul Local nr. 37/2022 privind aprobarea participării Comunei Sadu în cadrul proiectului „Modernizarea și extinderea transportului public la nivelul Zonei Metropolitane Sibiu”
 	
Prin Hotărârea Consiliului Local al comunei Sadu nr. 37/ 12.04.2022 s-a aprobat participarea Comunei Sadu în cadrul proiectului „MODERNIZAREA ȘI EXTINDEREA TRANSPORTULUI PUBLIC LA NIVELUL ZONEI METROPOLITANE SIBIU”. 
Proiectul se implementează în parteneriat cu Municipiul Sibiu, în calitate de lider și cu alte UAT-uri din zona metropolitană a Municipiului Sibiu, și prevede achiziționarea de mijloace de transport electrice pentru extinderea și crearea unui circuit de transport public în comun care include și comuna Sadu. Proiectul este aprobat în cadrul Planului Național de Redresare și Reziliență al României, Componenta C10 – Fondul local, Obiectul de investiții I.1.1 – Înnoirea parcului de vehicule destinate transportului public (achiziția de vehicule nepoluante). 
Avand in vedere urmatoarele:
· adresa transmisă de MINISTERUL DEZVOLTĂRII, LUCRĂRILOR PUBLICE ȘI ADMINISTRAȚIEI - DIRECȚIA GENERALĂ IMPLEMENTARE nr. 31578/ 16.02.2024, înregistrată la Primăria Comunei Sadu cu nr. 4.722/ 16.02.2024 referitoare la contractele de finanțare care conțin stații de reîncărcare din cadrul Componentei 10 – Fondul Local;
· adresa înregistrată cu nr. 5008/ 23.02.2024 prin care Comuna Sadu a transmis un răspuns referitor la cele solicitate de finanțator în sensul că, în lipsa finanțării pentru stațiile de reîncărcare ne manifestăm intenția de modificare a contractului de finanțare prin renunțarea la stațiile de reîncărcare pentru vehicule electrice;
· adresa Primăriei Municipiului Sibiu – Direcția Strategie, Programe și Prognoze nr. 31853/ 26.04.2024, înregistrată la Primăria Comunei Sadu cu nr. 8215/ 15.05.2024, prin care s-a solicitat modificarea Hotărârii Consiliului Local nr. 37/ 2022 în sensul aprobării renunțării la cele 2 stații de reîncărcare alocate prin proiect pentru transmiterea către finanțator și modificarea contractului de finanțare prin încheierea unui act adițional în acest sens;
Fata de cele mentionate mai sus,  am initiat proiectul de hotarare nr.  41 din 22.05.2024 privind modificarea Hotărârii Consiliul Local nr. 37/2022 privind aprobarea participării Comunei Sadu în cadrul proiectului „Modernizarea și extinderea transportului public la nivelul Zonei Metropolitane Sibiu”, care sa fie analizat si supus spre aprobare de catre Consiliul Local al comunei Sadu.
      PRIMAR
Valentin-Dumitru-Ioan IVAN

